gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl gl gl gl lt gl gl gl gl gl gl gl gl en gl gl zh en sv fr de de it gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - O goberno estatal advirte que vetará as wifis públicas que estean fóra do rural
Sábado, 01 de outubro de 2022
Xestionado por Vieiros e o Colexio de Xornalistas de Galicia
O ESTADO PROTEXE ÁS OPERADORAS
Problema para as ducias de concellos galegos que están promovendo redes sen fíos, que en todo caso terán que cobrar “tarifas de mercado”
M. Vilas - 14:35 20/09/2007
Tags: banda larga BNG fenda dixital Internet Jorquera Telefónica wifi
Na Estrada o wifi é gratis, pero só na fase incial / Foto: aestradadixital.org
O goberno estatal acaba de confirmar as súas ameazas contra as redes sen fíos que están a promover moitas administracións, entre elas varias ducias de concellos galegos e a Consellería de Industria, que subvenciona até 14 wimax municipais.
E é que Madrid só permitirá que se invistan cartos públicos en levar internet "a zonas rurais ou de menor densidade de poboación". Así figura nunha ambigua resposta estatal a unha pregunta presentada polo senador nacionalista, Francico Jorquera.
Na súa interpelación, Jorquera alertaba que "as tres grandes operadores do Estado (Telefónica, Vodafone e Orange) teñen anunciado recentemente e de xeito conxunto que van emprender accións legais contra os concellos que instalen redes sen fíos de acceso gratuíto". O senador quería saber se o executivo español apoiaba esta postura.
"Tarifas conformes co mercado"
Na súa resposta, tenta nadar sen mollar a roupa. Por un lado afirma que “as administracións poden promover a oferta de servizos públicos” pero lembra que deben facelo “de xeito compatible coa normativa”. E o que marca a Lei, insiste Madrid, é o respecto a libre competencia mediante o “establecemento de tarifas conformes coas normas do mercado”.
En definitiva, semella que a Comisión do Mercado das Telecomunicacións seguirá a perseguir as wifis que prexudiquen os intereses das operadoras. Só terán o “prace” estatal as que funcionen onde ás compañías non lles compense ofrecer o servizo. E incluso as wifis rurais terán que cobrar, como vai facer A Estrada Dixital, cunha tarifa de 10 euros.
Eran realistas as promesas electorais?
O problema é que moitos alcaldes galegos prometeron na campaña electoral instalar wifis en zonas que si resultan atractivas ao capital privado. Por exemplo, en Santiago, A Coruña, Vilagarcía e Ourense.
Haberá que, polo tanto, agardar a reacción das operadoras cando as wifis comecen a funcionar. É probábel que Telefónica non proteste polas redes sen fíos en lugares moi illados, pero que si pida que a CMT vete as wifis en vilas, sobre todo se ofrecen tarifas máis baratas que as súas. Daquela será cando o Estado deberá aclarar se aposta pola iniciativa pública ou se defende os interese empresariais.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto